

Norsk fellestand i hall 4.1
– ditt utstillingsvindu til verden

Påmeldingsskjema

Frankfurter Buchmesse 2023



Velkommen til den norske fellesstanden

Kjære med-utstiller,

De siste årene har vist oss hvor viktige fysiske møteplasser er og det er med stor glede at vi nå igjen samles på en norsk fellesstand på Frankfurter Buchmesse.

Årets Frankfurter Buchmesse finner sted **18.-22. oktober 2023** og markerer 75. års jubileet til bokmessen. Den norske fellesstanden blir i hall 4.1 sammen med de nordiske landene.

Vi i NORLA inviterer dere til å melde dere på fellesstanden og presentere deres lister til et internasjonalt publikum i Frankfurt. Fellesstanden er et naturlig samlingspunkt for norsk bransje og for alle med en interesse for litteratur fra Norge.

Hold av **torsdag 19. oktober, kl. 16.00-18.00,** til nettverksmottagelse på standen. Våre nordiske kollegaer arrangerer sine mottagelser samtidig, slik at det blir mulig å dele kontakter, samtaler og ha et hyggelig avbrekk sammen. Nettverksmottagelsen er et samarbeid med ambassaden i Berlin.

På neste side velger du selv hvilken pakke du ønsker å bestille og hvor synlig du ønsker å være på fellesstanden. Uavhengig av hvilken størrelse du går for, er et utstillerpass, bemannet infodesk på standen, fellestransport av bøker via Jumbo transport, tilgang til bakrom med garderobe, kaffemaskin og speil og mulighet til å bestille lunsj direkte til standen (sistnevnte mot ekstra betaling). Alle med-utstillere blir også ført opp i bokmessens online-katalog og en egen «Present at the Fair» for alle med-utstillere. Vi bruker kontaktinformasjonen på neste side til dette.

Velkommen til den norske fellesstanden!

Med vennlig hilsen,

NORLA



Påmeldingsskjema

Frankfurter Buchmesse 2023

[ ]  **Pakke XS** [ ]  **Pakke S**  [ ]  **Pakke M**  [ ]  **Pakke L** [ ]  **Pakke XL**1 hylle 1 hylle 1 reol 2 reoler 4 reoler
ikke bord tilgang til bord[[1]](#footnote-1) 1 bord 2 bord 4 bord 2 stoler 6 stoler 12 stoler
5300 NOK 12 530 NOK 39 097 NOK 76 695 NOK 151 389 NOK

**I tillegg tilkommer en deltakeravgift på 5450 NOK per påmeldte med-utstiller.**

**Kontaktinformasjon**

|  |  |
| --- | --- |
| Firmanavn |  |
| Kontaktperson på messen |  |
| Telefonnummer |  |
| Tittel |  |
| E-post |  |
| Webside |   |
| Fakturaadresse |   |
| Dato og underskrift |   |

**Kontakt og informasjon**

**NORLA Påmeldingsfrist**Ellen Trautmann Olerud 1. august 2023
Rådgiver, internasjonale markeder

Mobil: +4799474825
E-post: ellen.olerud@norla.no
Web: norla.no | booksfromnorway.com

Betingelser for deltagelse på den norske fellesstanden

NORLA – Norwegian Literature Abroad – organiserer fellesstanden på Frankfurter Buchmesse og er hovedutstiller. Alle som ønsker å delta på fellesstanden, blir med-utstillere, på engelsk co-exhibitors. Fellesstanden blir støttet finansielt av Utenriksdepartementet. Forleggerforeningens medlemmer bestiller pakker på lik linje med øvrige med-utstillere.

Ved å sende inn et ferdig utfylt skjema til NORLA, forplikter agenturet eller forlaget seg til å delta på og betale for plass på den norske fellesstanden. Deltagelsen blir bekreftet skriftlig av NORLA.

Avmelding må skje skriftlig til ellen.olerud@norla.no innen påmeldingsfristen 1. august 2023 for å unngå betalingsplikt. Hvis ikke, må 50% av summen betales (pakkepris + deltakeravgift).
Avbestilling senere enn 1. september medfører 100% betaling av summen.

Pakkeprisen reduserer ikke i de tilfellene med-utstiller ønsker å bestille egen transport. Fellestransport blir bestilt av NORLA og bøker må være oss i hende innen gitt frist, i egen e-post.

Bøkene som stilles ut på fellesstanden skal normalt være utgitt på norske språk, første gang utgitt av norsk forlag for distribusjon til et norsk marked.

NORLA har ikke ansvar for med-utstillernes personlige eiendeler på fellesstanden eller hvis noe blir ødelagt under transport.

1. Vi har et begrenset antall fellesbord, som deles mellom med-utstillere som kjøper Pakke S. Du må selv melde inn behov og plass på bordene fordeles etter førstemann til mølla-prinsippet. Vi kan ikke garantere at hyllen din er i nærheten av bordet. [↑](#footnote-ref-1)